Úradný vestník L 040 , 12/02/2002 S. 0001 - 0002



Nariadenie Rady (ES) č. 249/2002 z 21. januára 2002, o uzatvorení protokolu stanovujúceho rybolovné práva a kompenzáciu ustanovenú v Dohode medzi Európskym hospodárskym spoločenstvom a vládou Republiky Guinea-Bissau o rybolove pri pobreží Guinea-Bissau počas obdobia od 16. júna 2001 do 15. júna 2006 RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä jej článok 37, v súvislosti s článkom 300 ods. 2 a prvým pododsekom článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) V súlade s Dohodou medzi Európskym hospodárskym spoločenstvom a vládou Republiky Guinea-Bissau o rybolove pri pobreží Guinea-Bissau [2] obidve strany viedli rokovania s cieľom určenia všetkých zmien, doplnení alebo dodatkov, ktoré treba vykonať ohľadom zmluvy na konci obdobia uplatňovania protokolu, ktorý je k nej pripojený. (2) Výsledkom týchto rokovaní bol nový protokol parafovaný 30. mája 2001 stanovujúci rybolovné práva a kompenzáciu ustanovenú v spomenutej dohode na obdobie od 16. júna 2001 do 15. júna 2006. (3) V záujme spoločenstva je schváliť tento protokol. (4) Metóda prerozdelenia rybolovných práv medzi členské štáty by mala byť určená na základe tradičného prerozdeľovania rybolovných práv podľa Dohody o rybolove, PRIJALA TOTO NARIADENIE: Článok 1 Protokol, ktorý stanovuje rybolovné práva a kompenzáciu stanovenú v Dohode medzi Európskym hospodárskym spoločenstvom a vládou Republiky Guinea-Bissau o rybolove pri pobreží Guinea-Bissau počas obdobia od 16. júna 2001 do 15. júna 2006 sa týmto v mene spoločenstva schvaľuje. Text protokolu je pripojený k tomuto nariadeniu [3]. Článok 2 Rybolovné práva ustanovené v protokole sú prerozdelené medzi členské štáty nasledovne: a) morské kôrovce: — Taliansko | 3900 BRT | — Španielsko | 2400 BRT | — Portugalsko | 3050 BRT | — Grécko | 250 BRT | b) plutvové ryby/hlavonožce: — Španielsko | 1870 BRT | — Taliansko | 500 BRT | — Grécko | 430 BRT | c) tuniakové lode s vlečnými sieťami: — Španielsko | 20 lodí | — Francúzsko | 19 lodí | — Taliansko | 1 loď | d) lode používajúce povrchové dlhé vlasce s návnadami a lode pre lov s prútom a vlascom — Španielsko | 25 lodí | — Francúzsko | 6 lodí | — Portugalsko | 5 lodí | Ak žiadosti o licenciu od týchto členských štátov nepokrývajú všetky rybolovné práva stanovené protokolom, Komisia môže vziať do úvahy žiadosť od ktoréhokoľvek ďalšieho členského štátu. Článok 3 Členské štáty, ktorých plavidlá lovia ryby podľa tohoto protokolu sú povinné hlásiť Komisii odobrané množstvá z každej populácie v rybolovnej zóne Guinea-Bissau podľa opatrení stanovených v nariadení Komisie (ES) č. 500/2001 [4]. Článok 4 Predseda Rady sa týmto oprávňuje určiť osoby splnomocnené na podpísanie protokolu tak, aby zaväzoval spoločenstvo. Článok 5 Toto nariadenie nadobúda účinnosť v nasledujúci deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. januára 2002 Za Radu Predseda M. Arias Cañete [1] Stanovisko vydané 11. decembra 2001 (ešte neuverejnené v úradnom vestníku). [2] Ú. v. ES L 226, 29.8.1980, s. 34. [3] Ú. v. ES L 19, 22.1.2002, s. 35. [4] Ú. v. ES. L 73, 15.3.2001, s. 8. --------------------------------------------------